จุรินทร์ ประชุมร่วม อภิรักษ์ เตรียมแผนการกระจายอำนาจสู่ท้องถิ่น
วันที่ 2 ก.ค. 2562 นายจุรินทร์ ลักษณวิศิษฏ์ หัวหน้าพรรคประชาธิปัตย์ เข้าร่วมประชุมร่วมกับคณะกรรมการกระจายอำนาจของพรรค ที่มี นายอภิรักษ์ โกษะโยธิน เป็นประธาน เพื่อหารือแนวทางในการกระจายอำนาจสู่ท้องถิ่น ภายใต้หลักการ ลดอำนาจรัฐ เพิ่มอำนาจประชาชน ซึ่งระหว่างการประชุม นายจุรินทร์ ได้มอบหมายคณะกรรมการกระจายอำนาจให้เตรียมแผนการกระจายอำนาจสู่ท้องถิ่น โดยมีหลักการว่า,1. ต้องกระจายจากส่วนกลางและส่วนภูมิภาคไปสู่ท้องถิ่น โดยยึดหลักการกระจายคน กระจายเงิน และกระจายงาน,2. การบริหารราชการแผ่นดินควรคงรูปแบบ 3 แบบต่อไป คือ ส่วนกลาง ส่วนภูมิภาค และส่วนท้องถิ่น,3. ให้มีการปกครองส่วนท้องถิ่น 4 รูปแบบคือ อบจ., เทศบาล, อบต. และรูปแบบพิเศษ,4. สำหรับรูปแบบพิเศษ ให้มีการยกระดับเทศบาลนครขนาดใหญ่ที่มีความพร้อมขึ้นเป็นรูปแบบมหานคร เพื่อให้ท้องถิ่นในรูปแบบมหานคร ได้รับการกระจายคน กระจายเงิน กระจายงาน ที่สามารถจัดการตนเองเพื่อประโยชน์ประชาชนในท้องถิ่นได้อย่างมีประสิทธิภาพยิ่งขึ้น โดยให้ผู้บริหารมหานคร และสภามหานคร มาจากการเลือกตั้งของประชาชนโดยตรง,ส่วนการเลือกตั้งท้องถิ่นที่อาจจะเกิดขึ้นในช่วงปลายปีนี้ ทั้งผู้ว่าฯ กทม. ทั้งนายก อบจ. หัวหน้าพรรคประชาธิปัตย์ได้มอบหมายให้คณะกรรมการสรรหาผู้สมัคร โดยมี นายชำนิ ศักดิเศรษฐ์ เป็นประธาน และคณะกรรมการกระจายอำนาจ โดยมี นายอภิรักษ์ โกษะโยธิน เป็นประธาน ร่วมกับรองหัวหน้าภาค 5 ภาค ร่วมกันหาผู้สมัครและพิจารณาส่งผู้สมัครได้พื้นที่ที่มีความเหมาะสมต่อไป.
จุรินทร์ ประชุมคณะกรรมการกระจายอำนาจของพรรคประชาธิปัตย์ มอบหมายเตรียมแผนการกระจายอำนาจสู่ท้องถิ่น
จุรินทร์ ลักษณวิศิษฏ์,ประชาธิปัตย์,อภิรักษ์ โกษะโยธิน,การปกครองส่วนท้องถิ่น,กระจายอำนาจสู่ท้องถิ่น,ข่าวทั่วไป